"Phasalatso e ka dirisiwa jaaka phasalatso kgotsa pampitshana ya tshedimosetso TLAYA O INOSE KA NKGO!!! ITAPOLOSE KA GO IKETLA KA MMINO O O MOLODI WA GA BEYONCE’!!! O TLAA GOROGA MO AFORIKABORWA MOTSEKAPA: 23 DIPHALANE 2019 THEKWINI: 24 DIPHALANE 2019 MANGAUNG: 29 DIPHALANE 2019 Iponele ditekete tsa go tsena kwa khomphutekete LETSETSA NOMORO E E LATELANG FA O BATLA GO ITSE GO FETA FA: 083 071 090 5.2 PAMPITSHANA YA TSHEDIMOSETSO KGOTSA PHOUSETARA Ke pampitshana e nnye e gantsi e tsenngwang mo mabokosong a poso kgotsa di abiwa mo marakanelong a ditsela/mebileng. Gantsi di phasalatsa ditirelo, tiragalo kgotsa kgwebo bogolosegolo e ntšhwa. E abiwa fela kwa ntle ga tuelo. Sebopego sa yona se batla se tshwana le sa phousetara. Ka dinako dingwe e na le ditshwantsho fela tsa tlhotlhwatlase. Maikaelelo ke go phatlhalatsa tshedimosetso gore e fitlhelele batho ba le bantsi. Pampitshana e nne le tshedimosetso, e tlhotlheletse le go ruta. Fa o kwala pampitshana ya tshedimosetso kgotsa phousetara tlhokomela dintlha tse di latelang: • Tshedimosetso e rulaganngwe ka fa tlase ga ditlhogo kgotsa sekaditlhogo. • Go netefatsa bokao jo bo utlwalang sentle, ditemana di nne dikhutshwane. • Go kwalwe dipolelo tse di bonolo e bile di le dikhutshwane. • Ditshwantsho di dirisiwe di nyalelane le mafoko. • Moono: Puo ya pampitshana ya tshedimosetso e nne le dintlha ka segalo se se siameng.Fa maikaelelo a pampitshana ya tshedimosetso e le go tlhotlheletsa mmuisi, a puo e e tlhagisang maikutlo e dirisiwe. • Tshedimosetso ya megala le leina la yo go ka ikgolaganngwang le ena e tlhagisiwe. KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 37 | SETSWANA"